Obavijest o razgovoru s kandidatima prijavljenima na oglas za prijam na neodređeno vrijeme na radno mjesto namještenika III. vrste – vozač/ica-dostavljač/ica u Općinsko državno odvjetništvo u Koprivnici. (12. srpnja 2023.)

                           REPUBLIKAHRVATSKA
OPĆINSKO DRŽAVNO ODVJETNIŠTVO U KOPRIVNICI

Na temelju članka 4. Uredbe o raspisivanju i provedbi javnog natječaja i internog oglasa u državnoj službi (Narodne novine, broj 78/17 i 89/19, u daljnjem tekstu: Uredba) te objavljenog oglasa u Narodnim novinama broj 177/2023 od 12. srpnja 2023., na web stranici Ministarstva pravosuđa i uprave, web stranici Državnog odvjetništva Republike Hrvatske i web stranici Hrvatskog zavoda za zapošljavanje, za prijam na neodređeno vrijeme u Općinsko državno odvjetništvo u Koprivnici na radno mjesto namještenika III. vrste – vozač/ica-dostavljač/ica – 1 izvršitelj/ica, oglašava se sljedeća

OBAVIJEST

I. Razgovor i provjera sposobnosti i vještina kandidata u upravljanju vozilom B kategorije s Komisijom održat će se

u prostorijama Općinskog državnog odvjetništva u Koprivnici, Ulica Hrvatske državnosti 5A/III

 12. rujna 2023. godine s početkom u 8,00 sati.

II. Komisija u razgovoru (intervjuu) sa kandidatima utvrđuje znanja, sposobnosti i vještine, interese, profesionalne ciljeve i motivaciju za rad na radnom mjestu vozača/ica-dostavljača/ica, rezultate ostvarene u njihovom dosadašnjem radu, profesionalan pristup poslu i stručnost.

III. Razgovoru i provjeri sposobnosti i vještina kandidata u upravljanju vozilom B kategorije mogu pristupiti one osobe koje se smatraju kandidatima sukladno članku 10. Uredbe.

IV. Razgovoru i provjeri sposobnosti i vještina kandidata u upravljanju vozilom B kategorije mogu pristupiti oni kandidati koji pravovremeno dođu u zakazani dan i vrijeme iz točke I. ove obavijesti te dokažu svoj identitet važećom identifikacijskom ispravom.

V. Nakon provjere sposobnosti i vještina kandidata u upravljanju vozilom B kategorije, na razgovor (intervju) s Komisijom pristupit će oni kandidati koji su zadovoljili na provjeri sposobnosti i vještina u upravljanju vozilom B kategorije, a sve sukladno članku 13. Uredbe.

VI. Kandidat koji nije pristupio testiranju više se ne smatra kandidatom u postupku.

VII. Nakon provedenog testiranja Komisija će utvrditi rang listu prema ukupnom broju ostvarenih bodova te će izraditi Izvješće općinskom državnom odvjetniku koje potpisuju svi članovi Komisije i sukladno utvrđenim rezultatima predložiti kandidate za prijam u službu.

VIII. Izbor kandidata za prijam u službu obavlja se između najviše 10 kandidata koji su postigli najbolje rezultate na intervjuu.

IX. Svi kandidati prijavljeni na oglas imaju pravo uvida u dokumentaciju koja se odnosi na oglas.

X. Kandidat koji nije zadovoljan rješenjem ima pravo podnijeti žalbu Odboru za državnu službu u roku od 15 dana od dana dostave rješenja.

XI. Izabranom kandidatu/kinji dostavlja se obavijest o izboru, a radi dostave uvjerenja o zdravstvenoj sposobnosti za obavljanje poslova radnog mjesta, uvjerenja nadležnog suda da se protiv njega ne vodi kazneni postupak i izvornika isprava dostavljenih uz prijavu.

XII. Za najboljeg kandidata Općinsko državno odvjetništvo u Koprivnici, sukladno odredbi članka 122. stavak 3. Zakona o državnom odvjetništvu (Narodne novine, broj 67/18 i 21/22), podnosi zahtjev za provedbu temeljne sigurnosne provjere nadležnoj sigurnosno obavještajnoj agenciji. Sigurnosna provjera provodi se sukladno zakonu kojim se utvrđuje provođenje sigurnosnih provjera.

XIII. Nakon dostave navedenih uvjerenja te rezultata provjere, čelnik tijela donosi rješenje o prijemu u Općinsko državno odvjetništvo u Koprivnici na neodređeno vrijeme izabranog kandidata/kinje, koje se dostavlja kandidatima javnom objavom na web stranici Ministarstva pravosuđa i uprave Republike Hrvatske i web stranici Državnog odvjetništva Republike Hrvatske. Dostava rješenja kandidatima smatra se obavljenom istekom osmog dana od dana objave na web stranici Ministarstva pravosuđa i uprave Republike Hrvatske.

 KOMISIJA ZA PROVEDBU OGLASA